钦定古今图书集成/方舆汇编/职方典/第1113卷 > 《古荆篇》袁宏道
## 钦定古今图书集成/方舆汇编/职方典/第1113卷 > 《古荆篇》袁宏道

“年年三月飞桃花，楚王宫里斗繁华。云连蜀道三千
里，柳拂江堤十万家。丹楼绣幌巢飞燕，青阁文窗起
睡鸦。鸦归燕语等闲度，不计江城春早暮。东风香吐
合欢花，落日乌啼相思树。王孙挟弹郢门西，少年借
宿章台路。”少年矫矫名都儿，雕鞍朱勒黄金羇。《采桑》
陌上青丝笼红粉，楼中白纻辞《白纻》。绿水为君起青
“春环珮如流水。”东城丝管接西城，相府豪华压朱邸。
侠客飞鹰古道傍，佳人卖笑垂杨里。垂杨二月隐朱
楼，家家宴喜楼上头。綦舄喧阗朝送酒，管弦嘈杂夜
藏钩。繁弦急管夜初阑，惜花少女怨春残。桃花滟滟
歌成血，兰炷熳熳火送寒。晓风杨柳菖蒲浦，秋月梧
桐金井栏。秋月春花无断绝，门前郁“李九回折。愿作
《阳台》雨后云，谁怜洛水风中雪。”阳台洛水梦空长，那
似娼家玳瑁床。选得东家佳姊妹，延却西第好儿郎。
织成锦席迷蝴蝶，种得青梧栖凤凰。游人恋恋无穷
己，踏遍江城春万里。只解宾从集似云，那惜年光去
如矢。花开花落迥生愁，郢树鄢云几度秋。霍氏功名
成梦寐，梁王台馆空“山丘。荣枯翻覆竟何言，昨宵弱
水今昆仑。无人更哭西州路，有雀还登翟氏门。汉恩
何浅天何薄，百年冠盖尽萧索。昔时嘘气成烟云，今
朝失势委泥砾。青娥皓齿嫁何人，金床玉几为谁作？”
已矣哉，归去来！“楚国非无宝，荆山空自哀。君看白雪
《阳春》调，千载还推作赋才